తెలంగాణలో మహిళా తహసీల్దార్ దారుణహత్య WATCH LIVE TV
కె. విశ్వనాథ్‌కు ‘ఫాల్కే’ అవార్డు ప్రదానం
కళాతపస్వి కె. విశ్వనాథ్ ప్రతిష్టాత్మక దాదాసాహెబ్ ఫాల్కే అవార్డు అందుకున్నారు.
TNN | Updated:
May 3, 2017, 07:50PM IST
కళాతపస్వి కె. విశ్వనాథ్ ప్రతిష్టాత్మక దాదాసాహెబ్ ఫాల్కే అవార్డు అందుకున్నారు. బుధవారం సాయంత్రం ఢిల్లీలోని రాష్ట్రపతి భవన్&zwnj;లో 64వ జాతీయ చలనచిత్ర పురస్కారాల ప్రదానోత్సవం ఘనంగా జరిగింది. ఈ కార్యక్రమంలో రాష్ట్రపతి ప్రణబ్ ముఖర్జీ చేతుల మీదుగా కె. విశ్వనాథ్ ఫాల్కే అవార్డును స్వీకరించారు. ఈ కార్యక్రమానికి విచ్చేసిన సినీ ప్రముఖల కరతాల ధ్వనుల మధ్య వేదికపైకి వెళ్లిన కళాతపస్విని రాష్ట్రపతి మొదట సాలువాతో సత్కరించారు. అనంతరం ఆయనకు జ్ఞాపిక, ప్రశంసా పత్రాన్ని అందజేశారు.
&lsquo;ఎందరో మహానుభావులు.. అందరికీ వందనాలు&rsquo; అంటూ తన ప్రసంగాన్ని ప్రారంభించిన కళాతపస్వి.. ఇంత గొప్ప అవార్డును అందుకుంటున్నందుకు తన తల్లిదండ్రులకు వందనం సమర్పించారు. అలాగే తనతో పనిచేసిన అందరికీ, దేశవ్యాప్తంగా ఉన్న తన అభిమానులకు ఈ సందర్భంగా ధన్యవాదాలు తెలిపారు. అనంతరం కేంద్ర మంత్రి వెంకయ్య నాయుడు మాట్లాడుతూ.. భారతీయ సినిమాలో కాశీనాథుని విశ్వనాథ్ అద్భుత దర్శకుడని కొనియాడారు. ఆయన సినిమాలో అసభ్యానికి చోటులేదని, హింస ఉండదని అందుకనే దేశంలోని నటీనటులంతా ఆయన సినిమాల్లో నటించడానికి ఎదురుచూస్తుంటారన్నారు.